มีอะไรกับแฟนแต่หลั่งนอก หลังจากนั้นก็จะมีอาการปวดหัวอยู่บ่อยและปวดท้องนิดๆ ท้องเสีย มันจะทำให้ท้องมั้ยคะ
สวัสดีค่ะ การมีเพศสัมพันธ์โดยการหลั่งนอกนั้น จะมีโอกาสตั้งครรภ์ได้ประมาณ 4%-22% หากต้องการที่จะทราบว่ามีการตั้งครรภ์หรือไม่นั้น ต้องตรวจหาการตั้งครรภ์หลังจากมีเพศสัมพันธ์ไปแล้วประมาณ 2 สัปดาห์ค่ะสำหรับอาการปวดหัว ปวดท้อง และท้องเสีย ไม่ใช่ลักษณะอาการของการตั้งครรภ์ค่ะ ทั้งนี้ อาการที่เป็นอยู่ จึงน่าจะเกิดจากสาเหตุอื่นๆ เช่น ปวดท้องและท้องเสียจากอาหารเป็นพิษ หรือกระเพาะอาหารอักเสบ ปวดหัวจากการมีความเครียด นอนไม่หลับ เป็นไข้ ไม่สบาย ใช้สายตามากไป เป็นต้น หรืออาการต่างๆ อาจเป็นอาการก่อนการมประจำเดือนมาก็ได้ เป็นต้นส่วนอาการของการตั้งครรภ์ ที่สำคัญคืออาการขาดประจำเดือน แล้วประมาณ 2 สัปดาห์ต่อมา จะเริ่มมีอาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น แล้วตามด้วยอาการอื่นๆ ของระยะเริ่มแรก ได้แก่ คัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้น